นายกรัฐมนตรี ยืนยันเศรษฐกิจยังฟื้นตัวและรักษาระดับเงินเฟ้อให้ต่ำกว่าร้อยละ 5
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงภาพรวมเศรษฐกิจว่า กำลังฟื้นตัวอย่างช้าๆ ไม่ถึงกับชะลอตัว เมื่อเทียบกับตั้งแต่เกิดสถานการณ์โควิด-19 และต้องรักษาสมดุลให้ได้ เพื่อทำให้เศรษฐกิจเติบโตต่อเนื่องและทำให้แรงงานมีรายได้เพิ่มขึ้น รวมทั้งพยายามรักษาระดับเงินเฟ้อให้ต่ำกว่าร้อยละ 5 และไทยเป็นกลุ่มประเทศที่เงินเฟ้อต่ำสุดในโลก อีกทั้งดูแลกำกับราคาสินค้าให้ได้มากที่สุด ส่วนเรื่องดอกเบี้ยนโยบาย ทางธนาคารแห่งประเทศไทยก็กำลังพิจารณาอยู่ และช่วง 4 เดือนแรกของปีนี้ ยังมีเงินลงทุนไหลเข้ามาประมาณ 4 หมื่นล้านบาท ทั้งนี้ยังคงมีความเสี่ยงในภาคธุรกิจ ในช่วงไตรมาสที่ 2 และ 3 จึงเป็นเหตุผลให้รัฐบาลจำเป็นเร่งผ่อนคลายมาตรการโควิด เพื่อดึงดูดนักท่องเที่ยวเข้ามามากขึ้น ตั้งแต่ช่วงนี้ไปจนถึงช่วงไฮซีซันในช่วงปลายปีนายกรัฐมนตรี ยังกล่าวถึงการขยายตัวเศรษฐกิจไตรมาส 1 ปี 65 ขยายตัวร้อยละ 2.2 มาจากการใช้จ่ายประชาชนเพิ่มขึ้น ร้อยละ 3.9 ซึ่งมาจากโครงการต่างๆ ของรัฐบาล การส่งออกโตขึ้นร้อยละ 12 นักท่องเที่ยวตั้งแต่ 1 ม.ค.-18 พ.ค. จำนวน 1.02 ล้านคน ส่งผลให้ตัวเลขนักท่องเที่ยวในช่วงไตรมาสแรก ปี 65 เพิ่มขึ้น 2,000 % เมื่อเทียบช่วงเดียวกันในปีที่ผ่านมา ส่วนทั้งปีคาดว่า นักท่องเที่ยวเข้ามา 7 ล้านคนส่วนการลงทุนภาคเอกชน เพิ่มขึ้นร้อยละ 2.9 ส่วนการลงทุนภาครัฐ อยู่ในช่วงไตรมาส 2 ของการเบิกจ่ายงบประมาณ ซึ่งเป็นช่วงเริ่มก่อสร้างหลังจากมีการลงนามในไตรมาส 1สำหรับสถานการณ์เงินเฟ้อ รัฐบาลก็มีความเป็นห่วงโดยเฉพาะเรื่องราคาน้ำมัน ซึ่งรัฐบาลได้สนับสนุนในเรื่องค่าขนส่งและราคาสินค้าได้ใช้มาตรการการลดภาษีสรรพสามิตและภาษีศุลกากร เพื่อช่วยเหลือต้นทุนการขายปลีก ซึ่งรัฐบาลพยายามช่วยเหลือเต็มที่ ส่วนกำลังซื้อของประชาชน ค่าเงินบาทอ่อนตัว ส่งผลดีต่อการส่งออก ทำให้สินค้าเกษตรมีราคาดี ไม่ว่าเป็นยาง ปาล์ม ข้าวโพด กำลังซื้อในชนบทยังดีอยู่ ดูจากยอดการสั่งซื้อรถบิกอัพในภาคใต้ ส่วนสถานการณ์โควิด ผู้ติดเชื่อ ผู้เสียชีวิต ยังมีแนวโน้มลดลง